Departament de Territori i Sostenibilitat (ISSN 2014-4253)
Ja està publicada a internet la memòria del 2008 dels projectes d'innovació i recerca del DPTOP.
Pla estratègic d'innovació i recerca del DPTOP (esborrany).
Heu accedit al primer butlletí digital d'Innovació i Recerca del Departament de Política Territorial i Obres Públiques.
Aquesta publicació, que serà trimestral, vol ser un recull de notícies sobre les activitats més rellevants de les unitats directives del Departament i dels seus ens adscrits.
El butlletí conté també una selecció d'activitats d'RDI dutes a terme més enllà del DPTOP, feta amb criteris de proximitat a les temàtiques del nostre Departament i amb la intenció que puguin suscitar interès i sinergies a l'hora de cobrir necessitats actuals i d'abordar reptes futurs.
Rodalies de Catalunya: un nou servei públic
Quin és l'escenari administratiu i organitzatiu de Rodalies de Catalunya després del traspàs de la competència del servei a la Generalitat?
Rodalies de Catalunya és el nom oficial que rep la nova organització funcional del servei de rodalia de Barcelona en ample ibèric.
L'empresa pública Renfe Operadora presta ara aquest servei, sobre una infraestructura de titularitat estatal, per compte de la Generalitat de Catalunya, que és el titular del servei.
Aquesta competència estatutària s'ha convertit en competència executiva des del 31 de desembre del 2009, pel Decret de traspàs que atribueix al Departament de Política Territorial i Obres Públiques (DPTOP) unes funcions i serveis que fins ara havia desenvolupat el Ministeri de Foment.
D'altra banda, l'Acord de finançament dels serveis conté un seguit de compromisos de l'Administració estatal com a agent finançador. (veure més)
L'L9 del Metro de Barcelona constitueix no només l'actuació més important de desenvolupament d'infraestructures actualment en curs a Catalunya sinó un repte tecnològic tant en la construcció com en l'explotació del sistema de transport.
Són molts els aspectes d'innovació lligats a l'L9 i que fan d'aquesta una línia singular, tant a nivell espanyol com mundial.
Aquesta Conferència ha estat adreçada tant als fonaments com a l'aplicabilitat de l'estat de l'art dels mètodes computacionals basats en partícules, per resoldre problemes en el camp de l'enginyeria i de les ciències aplicades.
La Conferència internacional sobre mètodes basats en partícules es celebra per primer cop com a continuació del Curs i del Seminari que el CIMNE i la Universitat de Swansea han organitzat conjuntament durant els darrers anys; seminari que ha comptat amb popularitat creixent.
Al Congrés s'han presentat aplicacions de mètodes basats en partícules que abasten camps com la geomecànica i la mineria, que resolen problemes d'interacció entre fluids i estructures, que simulen els efectes dels fluids en enginyeria civil i en estructures marines (corrents d'aigua actuant en construccions, càrrega d'ones en ports, etc.) processos de multifractura en situacions d'impacte.
El Projecte Real Time Computational Techniques for Multi-Fluid Problems tracta dels nous mètodes numèrics i algorismes per fer càlculs de manera pràcticament instantània en problemes de dinàmica de fluids, que són molt importants per avaluar amb rapidesa la solució a problemes que afecten a la seguretat de persones o infraestructures en situació de riscos imprevistos.
El Programa Advanced Grants d'ERC avalua projectes innovadors a títol individual, considerant tres criteris: la idea, el currículum del/de la investigador/ora i el seu entorn acadèmic i investigador.
Idelsohn s'ha concedit per un període de 5 anys, i té una dotació de 2,5 milions d'euros.
Aquest projecte es desenvoluparà en el Centre Internacional de Mètodes Numèrics en Enginyeria (CIMNE).
El CIMNE ha desenvolupat alguns projectes dins de l'àrea de recolzament a la decisió en la prevenció i la gestió de riscos associats tant a fenòmens naturals com a resultats d'accions no desitjades.
En remarquem dos dels més actuals: URBAQUA i VERTIDOS MARINOS.
Ambdós desenvolupen un sistema de recolzament a la decisió (SAD, en les seves inicials castellanes) per donar servei a les necessitats actuals de les administracions públiques, així com dels serveis d'emergència, per prevenir fenòmens en temps real.
En aquests projectes es combina geoinformació procedent d'imatges satèl·lit i models digitals del terreny- amb codis de simulació numèrica del fenomen a modelar.
URBAQUA tracta sobre el risc d'inundacions en àrees urbanes i VERTIDOS MARINOS dels vessaments accidentals a la mar.
En el primer cas, el sistema té en compte codis de simulació numèrica de la hidràulica de lleres i conductes en làmina lliure, i, en el segon, codis de simulació de transport de contaminants.
La mesura i el seguiment de deformacions és una branca rellevant de l'enginyeria civil, tot i que és difícil tant d'auscultar com d'interpretar.
Actualment hi ha un ventall de tècniques de mesura que proporcionen les capacitats de detecció i de seguiment de moviments.
Gran part d'aquestes tècniques ofereixen mesures puntuals (localitzades en l'espai) adquirides in situ.
L'Institut de Geomàtica, en la seva àrea de Teledetecció Activa (TA) desenvolupa tècniques de teledetecció que no requereixen l'accés directe a la zona o bé a l'objecte d'interès, i que es poden agrupar pel tipus de sensor emprat.
El servei web de geocodificació (localització geogràfica d'un municipi, d'un carrer, adreça postal, etc.) utilitza les coordenades oficials del Servei de Posicionament Geodèsic Integrat de Catalunya (SPGIC) i les bases oficials de carrers i de toponímia de Catalunya, totes en constant actualització per part de l'ICC.
Aquest servei, en funcionament des de finals de 2008, es pot integrar en d'altres aplicacions ja desenvolupades.
És d'accés públic i gratuït a tots els organismes de la Generalitat de Catalunya, a través de l'assignació d'un nom d'usuari/ària i contrasenya únic per a cada organisme/projecte, i té una disponibilitat de servei garantida de 24/365.
L'objectiu de la Llei 2/2004 és promoure una transformació global d'aquells barris que requereixen una atencióespecial, per evitar-ne la degradació, millorar-ne les condicions i la qualitat de vida de la ciutadania, i fomentar la cohesió social.
El mateix desenvolupament de la Llei ja és innovador, atès que estableix la necessitat de fer un seguiment de la seva aplicació per adaptar i fer evolucionar les noves convocatòries, també té altres aspectes d'innovació rellevant que en remarquem:
El Llibre Verd ha estat un encàrrec del Departament de Política Territorial i Obres Públiques juntament amb els departaments d'Agricultura, Alimentació i Acció Rural i el de Medi Ambient i Habitatge al CIIRC (Centre Internacional d'Investigació dels Recursos Costaners).
Es tracta d'un estudi que caracteritza l'estat de la zona costanera de Catalunya i que servirà com a referència base per a la planificació i la gestió costanera, així com per a la redacció de qualsevol projecte a realitzar en aquesta zona.
Fins ara la informació s'obtenia a partir de diferents mètodes d'anàlisi, depenent de l'ús que es pretenia fer a posteriori.
En canvi, amb aquest estudi el mètode emprat és sempre el mateix, de manera que la informació obtinguda pot ser utilitzada per a qualsevol finalitat, ja que no està esbiaixada d'entrada.
El Laboratori d'Enginyeria Marítima de la UPC i el Centre Internacional d'Investigació dels Recursos Costaners (CIIRC), tot just han començat un projecte de recerca del VII Programa Marc de la Unió Europea anomenat FIELD_AC (Fluxes, Interactions and Environment at the Land-ocean Boundary, Downscaling, assimilation and coupling).
Aquest projecte aplega els principals grups europeus que treballen sobre la predicció operacional de vent, onades i corrents a la zona costanera.
El seu principal objectiu és demostrar com, en afegir els nous coneixements desenvolupats els darrers anys a les prediccions actuals, es pot arribar a tenir informació en línia de les condicions de l'onatge i dels corrents que afecten a una platja o a la bocana d'un port.
La immediatesa i la millora en la fiabilitat de la informació faciliten la presa de decisions sobre la gestió i l'explotació portuària, l'estabilitat d'una platja, els efectes d'una tempesta sobre les infraestructures costaneres, etc.
El passat 23 de febrer de 2010 va tenir lloc una jornada tècnica organitzada per l'Ajuntament de Barcelona, Transport Metropolità de Barcelona(TMB) i el CENIT, on es van presentar en primícia les idees i propostes que s'estan tenint en compte en el disseny i la gestió de la nova xarxa de superfície de Barcelona.
El professor Carlos F. Daganzo, de la Universitat de Berkeley a Califòrnia, va proposar la configuració de xarxa híbrida radial a la perifèria i xarxa mallada al centre, la que s'adaptaria millor a la realitat de Barcelona.
Amb aquest model els habitants estarien a una distància de menys de 3 illes de cases s'una parada, i amb l'aplicació de les TIC es reduirien les transferències i el temps de trajecte.
En Salvador Rueda (director de l'Agència d'Ecologia Urbana de Barcelona), a la seva ponència mobilitat i ecologia urbana, va fer una comparació qualitativa de les prestacions entre les xarxes radials i les mallades.
El director de Serveis de Mobilitat de l'Ajuntament de Barcelona, Àngel López i el director general de Bus, TMB, Ignasi Armengol, van presentar l'adaptació de la xarxa RETBUS a la ciutat de Barcelona, on la xarxa d'autobusos de barri s'integra amb la convencional, i a més, superposa una nova xarxa reticular d'eixos de transport de superfície d'alta capacitat i amb velocitat comercial millorada.
Logistop, la Plataforma Tecnològica Espanyola de Logística Integral, es constitueix com un fòrum de treball intersectorial i multidisciplinari obert a la participació de tots el agents interessats en la logística integral, la intermodalitat, el transport i la mobilitat.
A la Vall de Núria des del 2006, FGC està executant obres per reforçar l'estructura de l'edifici de Sant Josep i actualment s'estan duent a terme els treballs per restaurar-lo.
Els objectius a assolir en les actuacions que s'estan fent són la conservació del patrimoni i de la fisonomia històrica de la Vall, les millores en les comunicacions, i el més destacat de tots, el d'obtenir la màxima qualificació d'eficiència energètica per minimitzar els costos en el manteniment de l'edifici fent ús d'energies ecològiques.
Algunes de les solucions tècniques adoptades en el projecte han consistit en utilitzar energia geotèrmica (que emet menys emissions de CO i que implica entre un 60% i un 70% d'estalvi respecte dels sistemes de gasoil) per obtenir aigua calenta sanitària i aplicar sistemes d'alt aïllament en la façana, de tancament i de finestrals per obtenir una inèrcia tèrmica elevada i evitar la pèrdua de calor de l'interior de l'edifici.
Mitjantçant les perforacions de 95 m de profunditat del subsòl del Santuari, es genera un circuit d'intercanvi de calor transportat per l'aigua, que en arribar a les bombes de calor es transmet al gas.
La Direcció General de Carreteres ha dut a terme el projecte de demostració d'un nou ferm rígid a la carretera C- 17, concretament en un tram d'1 km comprès entre les Masies de Voltregà i l'enllaç amb la BV- 4655, que abasta tant seccions a cel obert com en túnel.
La innovació del projecte resideix en:
A fi d'optimitzar recorreguts, Suècia estudia la implantació de la taxa quilomètrica per al transport de mercaderies per carretera.
El nou aeroport de Berlín Brandenburg incorpora tot un seguit de mesures correctores per pal·liar el seu impacte territorial.
Els tres subprojectes que componen AKTIV aspiren a facilitar la comunicació entre vehicles i infraestructura per augmentar la fluïdesa del trànsit i la seguretat viària.
Nous sistemes de radiofreqüència per al seguiment de contenidors.
Microactuacions de verd urbà per a unes ciutats més habitables.
Sovint una de les traves per a la intermodalitat és la manca d'informació.
El Projecte KITE mira de posar-hi remei.
Nous projectes per a vies fèrries més econòmiques i de baix manteniment.
El port més important d'Europa innova per seguir creixent.
A la rodalia de Copenhaguen s'hi ha construït el que és el barri ambientalment responsable de majors dimensions fins a la data.
Metodologia per a l'anàlisi diacrònica del paisatge.
D'acord amb l'article 5 de la Llei orgànica 15/1999, de 13 de desembre, de protecció de dades de caràcter personal, us informem que les vostres dades personals han estat recollides, incorporades i tractades en un fitxer automatitzat anomenat Trameses d'informació i inscripcions del Gencat, la finalitat del qual és trametre la publicació que el/la ciutadà/ana ha requerit.